
CRNA GORA
Ministarstvo odbrane

Broj: 0704-426/25-10595/5-sl5
Podgorica, 30.01.2026. godine

[bookmark: _Hlk217291477]U skladu sa odredbama člana 95 stav 2 Zakona o javnim nabavkama (“Službeni list Crne Gore”, br. 074/19, 003/23, 011/23 i 084/24), Komisija za sprovođenje postupka javne nabavke dostavlja

POJAŠNJENJE BROJ 3
TENDERSKE DOKUMENTACIJE ZA OTVORENI POSTUPAK JAVNE NABAVKE ZA NABAVKU KANCELARIJSKE OPREME I NAMJEŠTAJA, BROJ 0704-426/25-10595/3sl-1 OD 29.12.2025. GODINE, ŠIFRA POSTUPKA 106301

[bookmark: _Hlk131576628][bookmark: _Hlk220654715]Pitanje 1:

[bookmark: _Hlk131576687]Možete li mi reći do kada važe izvod iz CRPS-a, i uvjerenje iz ministarstva pravde?

Odgovor:

S obzirom na to da je predmetnim postupkom javne nabavke nije zahtijevan uslov za obavljanje djelatnosti, a koji se odnosi na upis u Centralni registar privrednih subjekata to isti nije potrebno dostavljati. Takođe, ponuđači nijesu u obavezi dostavljati pojedinačne dokaze (uključujući uvjerenja iz Ministarstva pravne) u fazi podnošenja ponude, već su dužni da u ponudi dostave Izjavu privrednog subjekta kojom garantuju da će tokom trajanja postupka javne nabavke i realizacije ugovora o javnoj nabavci, ispunjavati sve uslove za učešće u postupku javne nabavke i da ne postoji osnov za isključenje iz postupka javne nabavke, kako je predviđeno tenderskom dokumentacijom. Naručilac će, u skladu sa članom 135a Zakona o javnim nabavkama, izvršiti provjeru podataka sadržanih u Izjavi privrednog subjekta ponuđača čija je ponuda ocijenjena kao ekonomski najpovoljnija. S obzirom na navedeno, ponuđači nijesu dužni dostavljati izvod iz CRPS-a niti uvjerenje iz Ministarstva pravde, te se samim tim ne utvrđuje rok važenja navedenih dokumenata. 




Pitanje 2:

Potrebna nam je Vaša pomoć po još jednom pitanju. Ako damo ponudu za dvije partije, šta se dešava ako ne dobijemo za jednu partiju, a za drugu dobijemo?

Odgovor:

[bookmark: _GoBack]U slučaju da ponuđač dostavi ponudu za dvije partije, svaka partija se razmatra i ocjenjuje zasebno, u skladu sa uslovima i kriterijumima definisanim tenderskom dokumentacijom. Ukoliko ponuđač ne bude izabran za jednu partiju, a njegova ponuda za drugu partiju bude ocijenjena kao ekonomski najpovoljnija, ponuđač može zaključiti ugovor isključivo za partiju za koju je izabran, dok za drugu partiju neće zaključiti ugovor. Nedobijanje jedne partije ne utiče na zaključivanje ugovora za drugu partiju, te ponuđač može biti izabran za jednu ili više partija, u zavisnosti od rezultata ocjene ispravnosti i evaluacije za svaku pojedinačnu partiju.

